A Bizottság 1593/98/EK rendelete

(1998. július 23.)

a termelési támogatásra jogosult paradicsomalapú termékek minőségi minimumkövetelményeiről szóló 1764/86/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2199/97/EK rendelettel [1] módosított, a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre [2] és különösen annak 4. cikke (9) bekezdésére,

mivel a 2201/96/EK rendelet 6. cikke rendelkezik arról, hogy a minimumárnak megfelelően termelt mennyiségeket kell alapul venni a kvóta a feldolgozók, a tagállamok és a termékcsoportok közötti felosztásához; mivel az egy gazdasági évben a kvótán túl minimumáron termelt mennyiségeket figyelembe kell venni a következő piaci év kvótájának a megállapításakor; mivel ennek eredményeként célszerű rendelkezéseket hozni arról, hogy az e mennyiségekből nyert késztermékeknek ugyanazon minimális minőségi követelményeknek kell megfelelniük, mint a termelési támogatásra jogosult kvóta alá tartozó mennyiségekből nyert termékeknek;

mivel a legutóbb az 1590/98/EK rendelettel [3] módosított, a 2201/96/EK tanácsi rendeletnek a feldolgozott zöldség- és gyümölcstermékekre vonatkozó termelési támogatási rendszer tekintetében történő alkalmazására vonatkozó részletes szabályok megállapításáról szóló, 1997. március 19-i 504/97/EK bizottsági rendelet [4] 7. cikke (2) bekezdésének c) pontja arról rendelkezik, hogy a kvótán kívüli mennyiségeket – amelyekért a minimumárat veszik figyelembe – a feldolgozási szerződésekben fel kell tüntetni;

mivel a paradicsomfeldolgozás ágazatában nyert tapasztalatok azt jelzik, hogy bizonyos minőségi minimumkövetelményeket a paradicsomlé esetében szigorítani kell;

mivel az e rendeletben meghatározott intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 1764/86/EGK bizottsági rendelet [5] a következőképpen módosul:

1. A cím helyébe a következő szöveg lép:

"A Bizottság 1764/86/EK rendelete/(1986. május 27.)/a termelési támogatási rendszer keretében feldolgozott paradicsomalapú termékek minőségi minimumkövetelményeinek megállapításáról;"

2. Az 1. cikk helyébe a következő rendelkezés lép:

"1. cikk

E rendelet megállapítja a minőségi minimumkövetelményeket, amelyeknek az 504/97/EK bizottsági rendelet 1. cikke (2) bekezdésében [6] meghatározott paradicsomalapú termékeknek meg kell felelniük, a következő esetekben:

a) a 2201/96/EK rendelet 2. cikke (1) bekezdésében meghatározott termelési támogatásra jogosító kvóta alá tartozó termékek;

b) a kvótába nem tartozó, az 504/97/EK rendelet 7. cikke (2) bekezdésében említett feldolgozási szerződésekben szereplő paradicsomalapú termékek, amelyekre a minimumár vonatkozik.";

3. A 2. cikkben az "1599/84/EGK rendelet" helyébe az "504/97/EK rendelet" lép;

4. A 3. cikk második francia bekezdésében az "1599/84/EGK rendelet 1. cikkében" helyébe az "504/97/EK rendelet 1. cikke (2) bekezdésében" lép;

5. A 8. cikkben az "1599/84/EGK rendelet 1. cikke (2) bekezdésének n) és o) pontjában" helyébe az "504/97/EK rendelet 1. cikke (2) bekezdésének k) és l) pontjában" lép;

6. A 10. cikk (3) bekezdésének a) pontja helyébe a következő szöveg lép:

"a) bármely idegen növényi anyag csak szabad szemmel történő alapos vizsgálat után mutatható ki. Bizonyos levek és sűrített termékek azonban tartalmazhatnak héjat és magokat, az 504/97/EK rendelet 1. cikke (2) bekezdésének k) és l) pontjában megállapított határokon belül;"

7. A 10. cikk (4) bekezdése a következő ponttal egészül ki:

"f) a paradicsomlé esetében a szárazanyag-tartalom 1 tömegszázalékát nem meghaladó összes tejsavtartalom az esetleges hozzáadott konyhasómennyiség levonása után;"

8. a 11. cikkben az "1599/84/EGK rendelet m) pontja" helyébe az "504/97/EK rendelet j) pontja" lép.

2. cikk

Ez a rendelet az Európai Közösségek Hivatalos Lapjában való kihirdetésétől számított harmadik napon lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 23-án.

a Bizottság részéről

Franz Fischler

a Bizottság tagja

[1] HL L 303., 1997.11.6., 1. o.

[2] HL L 297., 1996.11.21., 29. o.

[3] HL L 208., 1998.7.24., 11. o.

[4] HL L 78., 1997.3.20., 14. o.

[5] HL L 153., 1986.6.7., 1. o.

[6] HL L 78., 1997.3.20., 14. o.

--------------------------------------------------